3 groot geldflaters om te vermy - Corona Krisissentrum
Tuis / COVID-19 / 3 groot geldflaters om te vermy
3 groot geldflaters om te vermy
As jy dink jou geldprobleme spruit voort uit 'n gebrek aan geld, dink weer. Goeie finansiële rentmeesterskap beteken die beoefening van goeie gewoontes en die vermyding van swak gewoontes soos die volgende.
Oorbesteding met kredietkaarte en opeenstapeling van skuld
Skuld hou jou vasgevang in die verlede, sê Sam Beckbessinger, skrywer van How to manage your money like a f***ing grownup. Die boek fokus op die geestesblokkasies wat mense daarvan weerhou om finansiële sukses te behaal. Skuld is ook een van hierdie geestesblokkasies. Die 2014/15 Wêreldbankverslag sê dat Suid-Afrikaners die wêreld se grootste leners is. Meer as die helfte van Suid-Afrikaners is drie maande of langer agterstallig met hulle skuldvereffenings. As jy in die skuld is, moenie jou net blind hou en hoop vir die beste nie. Dit sal nie goed afloop nie.
Om terselfdertyd spaargeld en skuld te hê
Geld is vervangbaar, verduidelik Beckbessinger, "wat, eenvoudig gestel, beteken 'n rand is 'n rand". Maar mense het gevoelens; ons heg betekenis aan verskillende 'tipes' geld. Ons hou daarvan om geld in spaarrekenings te hou want dit laat ons goed voel, en ons gebruik nie ons spaargeld om ons skulde te betaal nie want dit laat ons sleg voel, sê Beckbessinger. Indien jy egter die ware prys van hierdie benadering meet, kan dit jou op die lang duur meer kos. As jy byvoorbeeld in 'n vastedepositorekening belê het teen 'n 6.6% rentekoers, maar jou kredietkaart se heffing is 20%, verloor jy geld.
Jy stel die bestuur van jou geld uit
Daar sal altyd 'n rede wees om die bestuur van jou geld uit te stel. Hoe vroeër jy egter begin, hoe meer geld in jou sak. Iemand wat byvoorbeeld R1 000 per maand spaar vanaf die ouderdom 25, kan R1 miljoen meer vrugbaar eindig as iemand wat op 30 begin. Danksy saamgestelde rente, kan om in jou 20's vir jou aftrede te begin spaar, 'n leeftyd se verskil maak. Jy moet ook inflasie verstaan. Inflasie is spaargeld se vyand, waarsku Beckbessinger. "As jou belegging nie teen 'n tempo groei wat inflasie troef nie, sal daardie geld met verloop van tyd al hoe minder werd wees."
Dit sal bykans onmoontlik wees om hierdie slaggate te vermy as jy nie oor 'n begroting beskik nie. Om nie 'n begroting op te stel nie, druk jou na benede, sê Lettie Mzwinila, 'n spesialis in strategies markte by Allan Gray. 'n Begroting is 'n plan vir jou geld, en sonder een kan jy nie jou besteding bestuur nie.
Volgens navorsing deur TymeBank, stel slegs 37% van ons 'n begroting op en hou daarby. Die meerderheid van diegene wat dit doen, is vroue tussen 25 en 45, wat minder as R10 000 per maand verdien. Dit is skokkend dat 36% van ons 'n "los begroting in ons kop" gebruik, en 19% van ons stel 'n begroting op – maar hou nie daarby nie.
The Street: https://www.thestreet.com/personal-finance/biggest-money-mistakes-to-avoid
CapeTalk: http://www.capetalk.co.za/articles/325104/the-most-common-money-mistakes-people-make-in-their-30s-and-how-to-avoid-them